'கருமம் உண்டு உரைப்பது' என்றான்; 'உரை' என, கழறலுற்றான்;	138 இராமனைச் சரண் புகுமாறு கும்பகருணனுக்கு வீடணன் உரைத்தல் 'இருள் உறு சிந்தையேற்கும் இன் அருள் சுரந்த வீரன் அருளும், நீ சேரின்; ஒன்றோ, அவயமும் அளிக்கும்; அன்றி, மருள் உறு பிறவி நோய்க்கு மருந்தும் ஆம்; மாறிச் செல்லும் உருளுறு சகட வாழ்க்கை ஒழித்து, வீடு அளிக்கும் அன்றே.	139 'எனக்கு அவன் தந்த செல்வத்து இலங்கையும் அரசும் எல்லாம் நினக்கு நான் தருவென்; தந்து, உன் ஏவலின் நெடிது நிற்பென்;